open-index/open-wikipedia-markdown huggingface dataset:
Paula Mae Weekes

D**'Paula**(-)**Mae Weekes**, gebuer den 23. Dezember 1958 zu Port of Spain, ass eng Juristin a Politikerin aus Trinidad an Tobago. Si gouf 2018 zu der Presidentin vun hirem Land ernannt a war déi éischt Fra an dëser Funktioun. Hir Nofollgerin gouf 2023 d'Christine Kangaloo.

## Liewen
D'Weekes huet op der University of the West Indies (UWI) zu Cave Hill Droit studéiert an dës mat engem Bachelor of Laws, souwéi dono engem *Legal Education Certificate* op der Hugh Wooding Law School zu St. Augustine ofgeschloss. 1982 gouf si um Barreau zougelooss. Dono war si Affekotin, a gouf 1996 Riichterin op dem *High Court* vun Trinidad. Vun 2005 bis 2016 war se Riichterin op der Cour d'appel. Vun 2011 bis 2016 huet si Eethik-Coursen op der *Hugh Wooding Law School* ginn. 2016 gouf se pensionéiert, gouf awer nach am Februar 2017 Riichterin op der Cour d'Appel vun den Turks- a Caicosinselen.

De 5. Januar 2018 gouf si vun der Regierungspartei PNM als Kandidatin fir d'Nofollgerin vum Staatspresident Anthony Carmona ernannt. D'Oppositiounspartei UNC huet op en eegene Kandidat verzicht, soudatt si den 8. Januar offiziell nominéiert, an den 19. Februar 2018 zur Presidentin proklaméiert gouf. Si huet hir Funktioun den 19. Mäerz 2018 ugetrueden.

## Referenzen
Jeremy Rifkin

Den **Jeremy Rifkin**, gebuer de 26. Januar 1945 zu Denver am Colorado, ass en US-amerikaneschen Ekonomist, Soziolog an Zukunftsfuerscher.

Zu Lëtzebuerg ass hie wéinst enger Etüd iwwer déi sougenannt *[[Drëtt industriell Revolutioun]]* bekannt ginn, déi seng Consulting-Firma *Foundation on Economic Trends* (FOET; Sëtz zu Washington, D.C.), mat a fir d'Lëtzebuerger Regierung ausgeschafft huet.

## Wierker

## Um Spaweck
Koo Nimo

Den **Dr.** **''Agya'' Koo Nimo**, gedeeft als **Daniel Amponsah**, gebuer den 3. Oktober 1934 am Duerf Foase an der Regioun Ashanti, ass e ghanaesche Museker a Komponist. Hien ass e Sänger a Gittarist, deen an de Folk-, Palmwine- an Highlife-Genren opgeféiert huet.

De Koo Nimo ass Member vun enger Kinneksfamill. Hien huet zu London Chimie studéiert, a baussent der Musek huet hien als Chemielaborant op der Kwame Nkrumah University of Science and Technology zu Kumasi (bis d'Joer 1998) geschafft.

1957 huet den Nimo Folkmuseksgrupp *Adadam Agofomma* gegrënnt, déi am Ghana beléift war. 1990 koum säin éischte Soloalbum *Osabarima* eraus; et war och den éischte CD-Album vun engem ghanaesche Museker. Hien ass bekannt fir seng spezifesch a komplizéiert Aart a Weis vum Gittarspill.

De Koo Nimo ass bekannt am Ghana an huet och baussent sengem Land Succès, a gouf als dichtege lokale Folksänger, "Kinnek vun der Palmwine-Musek" a souguer als "Legend" vun der ghanaescher Musek consideréiert.

Hien ass och bekannt als Filmkomponist, Propagandist vun der traditioneller Konscht an Ënnerstëtzer vum Copyright.

## Discographie (Auswiel)
* 1990: *Osabarima*
* 1996: *Ohia Ye Ya*
* 2000: *Tete Wobi Ka*
* 2003: *Vintage Palmwine*
* 2012: *Highlife Roots Revival*
* 2016: *Palm-Wine Music In The 21st Century*
Nicolas Fratoni

Den **Nicolas Fratoni** ass e lëtzebuergeschen Handballspiller.

1968 war de Fratoni fir d'éischt am Kader vun der lëtzebuergescher Härenhandballnationalekipp. Hien huet 19-mol an der Nationalekipp gespillt an dobäi 34 Goler geschoss.

## Kuckt och
AVL-Linn 32

D**'AVL-Linn 32** ass eng Buslinn vun de Stater Bussen. Se fiert zanter dem 13. Dezember 2020 vu méindes bis freides all 30 Minutten um Trajet Kierchbierg, *Mischekopp* - Uewerstad - Eech - Dummeldeng, *Parc de l'Europe* an zeréck. Zanter dem 11. September 2022 ass d'Halt *Mischekopp* um Kierchbierg den offiziellen Terminus vun der Linn, virdru war et just eng betriblech Halt.

Wéi am Dezember 2020 d'Tramslinn T1 bis op d'Gare verlängert an den AVL-Reseau ugepasst gouf, ass d'Linn 32 an d'Liewe geruff ginn, absënns fir eng direkt Verbindung vum „alen“ mam „neie“ Kierchbierg an doriwwer eraus bis an d'Stad bäizehalen.

## Halten op der Linn 32
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 32
* virun 2018: *et gouf keng Linn mat der Nummer 32*
* 15.10.2018 - 12.12.2020: Houwald, C.I.P.A. - Bouneweg - Verluerekascht - Gare - Stad an zeréck. 
D'Streck déi vun deem Dag u gefuer gouf, war aus der fréierer Linn 31 entstanen, déi an zwéin Deeler opgespléckt gouf. D'Linn 32 ass dunn nees op Deeler vun der Streck vun der aler Linn J2 gefuer, déi bis Mee 2015 bestanen huet.

Wéinst dem Tramsschantjen ass d'Streck tëscht der Gare an der Uewerstad vum 3. November 2019 un iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck ëmgeleet ginn.

## Um Spaweck

* Linn 32 op der Säit vun der Stad Lëtzebuerg
Gaetti

**Gaetti** ass de Familljennumm vun ë.&nbsp;a. follgende Persounen:
* Geminiano Gaetti, en italieenesche Schrëftsteller aus dem 18. Joerhonnert.
* Luigi Gaetti (* 1959), en italieenesche Politiker (M5S).
* Pierre Gaetti, e lëtzebuergeschen Handballspiller.
Fräimaurerei

D**'Fräimaurerei** ass eng philanthropesch, philosophesch a fortschrëttlech Institutioun, déi d'Sich no der Wourecht, de Studium vun der Moral an d'Praxis vun der Solidaritéit als Zil huet.

Si setzt sech fir déi materiell, moralesch, intellektuell a sozial Verbesserung vun der Mënschheet an a baséiert um Prinzip vun der géigesäiteger Toleranz, dem Respekt virun aneren a viru sech selwer, an op der absolutter Gewëssensfräiheet.

D'Fräimaurerei respektéiert déi individuell Wäertschätzung vun hire Memberen a formuléiert keen Dogma.

Hire Motto ass: Fräiheet, Gläichheet, Bridderlechkeet. Hir Aufgab ass et, all d'Membere vun der Mënschheet an dee bridderlechen Zesummenhalt z'integréieren, deen d'Fräimaurer op der ganzer Welt vereent.

## D'Fräimaurerei zu Lëtzebuerg
1729 gouf d'Fräimaurerei fir d'éischt zu Lëtzebuerg ernimmt. Hautdesdaags gëtt et follgend Fräimaurergrousslogen zu Lëtzebuerg:
* Grande loge de Luxembourg
* Grand Orient de Luxembourg
* Fédération internationale du droit humain 
* Grande loge féminine de France

## Literatur
* Gilles Genot, *Von der Militär- zur Zivilloge - Die Freimaurerei zur Festungszeit (1770-1867)*; in: Michel Pauly, *Die Geschichte der Stadt Luxemburg in 99 Objekten*; Mersch (Capybara Books), 2022; Ss. 173-176 (mat enger Illustratioun a bibliographesche Referenzen). ISBN 978-99959-43-46-2
* Dees De Sterio, A.-M., 1999. *Franc-Maçonnerie au Luxembourg*. 127 p. Éditions EDIMAF. ISBN 2903846448. EAN13 9782903846442.
* Geisen, Paul, Paul Rousseau & Jean Schiltz, 2017. ''Trois cents ans d'âge pour la franc-maçonnerie.'' PDF in ons stad 116: 46-49.
* Geisen, Paul, ''La franc-maçonnerie luxembourgeoise. Aperçu historique et spécificités''.
Pol Freres

De **Pol Freres**, gebuer de 6. Oktober 1994, ass e lëtzebuergeschen Handballspiller.

2017 war de Freres fir d'éischt am Kader vun der lëtzebuergescher Härenhandballnationalekipp. Hien huet siwemol an der Nationalekipp gespillt an dobäi 6 Goler geschoss (Stand: Juni 2017).

Hie war e Spiller vum HB Käerjeng.

## Kuckt och
Fratoni

**Fratoni** ass de Familljennumm vun ë.&nbsp;a. follgende Persounen:
* Alessanda Fratoni (* 1981), eng brasilianesch Volleyballspillerin.
* Jean Fratoni (* 1922), e lëtzebuergesche Foussballspiller.
* Jean-Dominique Fratoni (1923–1994), e franséischen Entreprener a Besëtzer vun der Casino-Chaîne.
* Massimiliano Fratoni, en italieenesch-US-amerikaneschen Atomphysiker.
* Nicolas Fratoni, e lëtzebuergeschen Handballspiller.
Sven Gauthier

De **Sven Gauthier**, gebuer den 31. Dezember 1981, ass e lëtzebuergeschen Handballspiller.

2004 war de Gauthier fir d'éischt am Kader vun der lëtzebuergescher Härenhandballnationalekipp. Hien huet 19-mol an der Nationalekipp gespillt an dobäi 25 Goler geschoss.

Hie war e Spiller vum HB Diddeleng, HB Esch a vum HB Bierchem.

## Kuckt och
Marc Geib

De **Marc Geib** ass e lëtzebuergeschen Handballspiller.

2000 war de Geib fir d'éischt am Kader vun der lëtzebuergescher Härenhandballnationalekipp. Hien huet fir d'Nationalekipp 5 Goler geschoss.

## Kuckt och
Fernand Gengler

De **Fernand Gengler** ass e lëtzebuergeschen Handballspiller.

1972 war de Gengler fir d'éischt am Kader vun der lëtzebuergescher Härenhandballnationalekipp. Hien huet eemol an der Nationalekipp gespillt.

## Kuckt och
Josy Georges

De **Josy Georges** ass e lëtzebuergeschen Handballspiller.

1951 huet de Georges eemol an der lëtzebuergescher Härenhandballnationalekipp gespillt.

## Kuckt och
Seeds of Iblis

**Seeds of Iblis** ass eng irakesch Black-Metal-Museksgrupp, déi mat hirer antiislamescher Lyrik bekannt gouf. Hir irakesch Ofstamung ass tatsächlech onkloer.

D'Aliasse vun de Bandmembere sinn d'Anahita, de Mohammad, den Jebrael an d'Epona. Hir reell Identitéite si virsiichteg verstoppt. D'Anahita ass bekannt och mat hirem anere Black-Metal-Projet *Janaza*. Seeds of Iblis an Janaza sinn Deeler vun der sougennanter "Arabic Anti-Islamic Legion".

## Discographie
* 2011: *Jihad Against Islam* (EP)
* 2013: *The Black Quran* (EP)
* 2013: *Anti Quran Rituals* (Album)
* 2013: *When Muslims Slay Muslims* (Single)
* 2020: *Morbid Muhammad* (Album)
Didier Lockwood

Den **Didier Lockwood**, gebuer den 11. Februar 1956 zu Calais, a gestuerwen den 18. Februar 2018 zu Paräis, war e franséischen Jazz-Violonist a Komponist.

De Lockwood huet eng 30 Albume publizéiert a bal 4500 Concerte ginn. Hien huet a Bands wéi *Surya* a *Magma* matgespillt, souwéi mat Dosende vun aneren Jazz-Museker a -formatiounen, wéi den Dave Brubeck, de Billy Cobham, de Stéphane Grappelli, de Miles Davis, de Michel Petrucciani, den Herbie Hancock, oder de Mike Stern.

A senge leschte Joren huet hien och als Komponist geschafft: de Concert fir Gei *Les Mouettes*, eng Jazz-Oper *Journal d'un Usager de l'Espace II*, e Pianosconcert, nach e Concert fir Gei fir de Maxim Wengerow, an d'Oper *Libertad*.

## Um Spaweck
* offiziell Homepage
Mir wëllen iech ons Heemecht weisen

**Mir wëllen iech ons Heemecht weisen** ass eng lëtzebuergesch ASBL, déi de 15. Oktober 2015 gegrënnt gouf an hire Sëtz uganks zu Miersch hat; de Siège ass 2017 an d'Stad verluecht ginn. De Motto vum Veräin ass „Éiert mir eis géigesäiteg respektéiere kënnen, musse mir eis kenneléieren“.

D'Associatioun wëll den interkulturellen Dialog ureegen, andeems d'Lëtzebuerger den Auslänner, déi hei liewen, hir Kultur weisen an ëmgekéiert. Si organiséiert kulturell Manifestatiounen an Ateliere fir déi lokal Bevëlkerung a fir Flüchtlingen, uechter d'Land an och a Flüchtlingszentren.

Grënnungsmembere sinn de Serge Tonnar, d'Rita Neu, d'Sabine Tonnar an de Misch Donven.

Den Numm vun der ASBL ass en Zitat aus dem Lidd *[[De Feierwon]]* vum Michel Lentz.

## Ziler vum Veräin
D'Haaptziler vum Veräin sinn:

## Aktivitéiten
*Kënschtleresch Projete fir Kanner an Elteren
*Concerte vu bekannte lëtzebuergesche Museker
*Dammentour (Danzowenter fir Fraen)
*Interkulturell Noperschaftsfester
*Kënschtleresch Atelieren
*Kulturausflich
*Interkulturell Kachatelieren
*Participatioun bei kulturelle Projeten

## Um Spaweck
*https://web.archive.org/web/20180110043506/http://www.onsheemecht.lu/
*https://www.facebook.com/onsheemecht/
Cécile Papier

D**'Cécile Papier**, gebuer de 5. Mee 1845 an der Stad Lëtzebuerg, an do gestuerwen den 8. Mäerz 1915, war eng lëtzebuergesch Damm aus der besserer Gesellschaft ("*socialite*") an der Zäit vun der Belle Époque.

D'Cécile Papier war d'Duechter vum Charles-Ernest Papier a senger Fra Marguerite Valerius. Hire Papp koum aus enger Famill vu Schmelzdirekteren, déi zanter dem 17. Joerhonnert am Herzogtum an dono am Groussherzogtum Lëtzebuerg aktiv waren.

Si war fir d'éischt mam Henri Edouard, Baron de Marches, bestuet, mat deem si zesummen am Kolpecher Schlass an an hirem Paräisser Stadhaus gewunnt hunn. Si si vill doruechter gereest an hu jonk talentéiert Kënschtler ënnerstëtzt, dorënner den ungaresche Moler Mihály Munkácsy.

Nom fréizäitegen Doud vun hirem Mann huet d'Cécile Papier sech de 5. August 1874 zu Ell mam Mihály Munkácsy bestuet.

Ënnert de Gäscht, déi se reegelméisseg zu Paräis oder zu Kolpech empfaangen hunn, ware Familljemembere vun der Famill Bian-Brasseur, Regierungsmembere wéi de Premierminister Paul Eyschen, d'Komponiste Franz Liszt, Anton Rubinstein, Charles Gounod, Jules Massenet, Charles-Marie Widor, Ignacy Jan Paderewski (spéidere President vu Polen), Camille Saint-Saëns, Alexander Campbell Mackenzie a warscheinlech och de Richard Wagner; de President a Premierminister vu Frankräich Raymond Poincaré; Ambassadeure wéi de Frédéric de Pourtalès an de Camille Armand Jules Marie, Prince de Polignac; Schrëftsteller wéi den Anatole France, den Alphonse Daudet, den Alexandre Dumas Fils oder den Émile Zola. Weider hate si Industrieller op Besuch wéi de Ferdinand de Lesseps, deen de Suez-Kanal baue gelooss hat, den Zeitungsediteur Joseph Pulitzer an de Journalist Édouard Hervé.
Anne Faber

D**'Anne Faber** ass eng lëtzebuergesch Journalistin, Televisiounspresentatrice an Autorin vu Kachbicher. Si ass bekannt fir hir Buch- an Televisiounsserie *Anne's Kitchen*.

Si huet op der University of Kent englesch Literatur studéiert, an hir Studie mat engem Master an Englesch um University College London 2007 mat enger Aarbecht iwwer d'Iessen an de Romaner vum Roald Dahl ofgeschloss. Dat Joer drop huet si en Opbaustudiëgank a Journalismus op der City University London gemaach. Déi Zäit huet si als Reporter fir APTN, ZDF an RTL geschafft. 2010 huet si ugefaangen, e Blog iwwer hir Kachrezepter ze schreiwen, mam Numm *Anne's Kitchen*. Dëse krut 2013 e Präis vu *[[Food & Wine]]*. Dëse war d'Basis vun enger Kachemissioun op RTL Tele Lëtzebuerg, an där et ëm Rezepter goung, déi englesch Kiche mat där lëtzebuergescher verbannen. Dozou koum och hiert éischt Kachbuch eraus.

Am September 2014 koum dat zweet Buch eraus, *Anne's Kitchen: Barcelona, Istanbul, Berlin*, zu där et och 10 Episoden op der Tëlee gouf, an deenen et ëm d'typesch Kichen aus deenen dräi Stied goung. 2016 koum dat drëtt Buch eraus, *Anne's Kitchen, Home Sweet Home...My Luxembourg*, dës Kéier mat Rezepter vu lëtzebuergesche Kichespezialitéiten, zu deem et och nees eng Staffel Emissiounen op der Tëlee gouf.

## Publikatiounen
* Faber, Anne. 2013. *Anne's Kitchen*. Éditions Schortgen. ISBN 978-2-87953-187-8
* Faber, Anne. 2014. *Anne's Kitchen - Barcelona-Istanbul-Berlin*. Éditions Schortgen. ISBN 978-99959-36-09-9.
* Faber, Anne. 2016. *Anne's Kitchen: Home Sweet Home - My Luxembourg*. Éditions Schortgen. ISBN 978-99959-36-32-7.

## Um Spaweck
* Anne's Kitchen Website
* op rtl.lu
Olivier Gloden

Den **Olivier Gloden** ass e lëtzebuergeschen Handballspiller.

1999 war de Gloden fir d'éischt am Kader vun der lëtzebuergescher Härenhandballnationalekipp. Hien huet véiermol an der Nationalekipp gespillt an dobäi 5 Goler geschoss.

## Kuckt och
Carlo Gira

De **Carlo Gira** ass e lëtzebuergeschen Handballspiller.

1983 war de Gira fir d'éischt am Kader vun der lëtzebuergescher Härenhandballnationalekipp. Hien huet 27-mol an der Nationalekipp gespillt an dobäi 27 Goler geschoss.

## Kuckt och
Nicolas Anzia

Den **Nicolas Anzia**, gebuer den 20. Mäerz 1930 zu Useldeng, a gestuerwen de 17. Februar 2018 zu Ettelbréck, war e lëtzebuergesche Lokalpolitiker.

Hie war vum 1. Januar 1958 bis den 31. Dezember 1969 Member vum Gemengerot vun der Gemeng Useldeng a vum 1. Januar 1970 bis den 31. Dezember 1999 Buergermeeschter vun Useldeng.

Hie war vun 1954 bis 1996 Kommandant vun de Pompjeeë vun Useldeng a vun 1990 bis 1995 President vum Kantonalverband vun de Pompjeeë vu Réiden.

De Foussballterrain zu Useldeng dréit säin Numm: Stade Nicolas Anzia.
Ale Bësch

Um **ale Bësch** (och alt *Am ale Bësch*) ass e Lieu-dit an der Gemeng Esch-Sauer. E läit op enger Héicht vu 509&nbsp;m (NG-L), ëstlech vun Eschduerf, tëscht dem Katrewang an Heischent um CR308.

## Kuckt och

## Um Spaweck
Joseph Thirion

De **Joseph Thirion** ass e lëtzebuergeschen Handballspiller.

1960 huet den Thirion eemol an der lëtzebuergescher Härenhandballnationalekipp gespillt.

## Kuckt och
Fuussekaul

D**'Fuussekaul** ass e Lieu-dit an der Gemeng Esch-Sauer. Se läit südëstlech vun Heischent op der N15 tëscht Heischent an de Feelenerhecken op enger Héicht vu 489 m (NG-L).

De Lieu-dit besteet haaptsächlech aus Campingen zu béide Säite vun der Nationalstrooss.

## Kuckt och

## Um Spaweck
Zarotti (Handballspiller)

Den **Zarotti**, de Virnumm ass onbekannt, ass e lëtzebuergeschen Handballspiller.

1965 huet den Zarotti eemol an der lëtzebuergescher Härenhandballnationalekipp gespillt.

## Kuckt och
Zinsmeister

**Zinsmeister** ass de Familljennumm vun ë.&nbsp;a. follgende Persounen:
* Annett Zinsmeister (* 1967), eng däitsch Kënschtlerin an Autorin.
* August Zinsmeister (1867–1941), en hollänneschen Architekt.
* Franz Xaver Zinsmeister (1742–1797), en däitsche réimesch-kathouleschen Theolog an Auteur.
* Johan Baptist Zinsmeister (1862–1944), en däitsche Botaniker.
* Karl Zinsmeister (* 1959), en US-ameikanesche Journalist a Fuerscher.
* Nico Zinsmeister, e lëtzebuergeschen Handballspiller.

## Kuckt och
* Zënsmeeschter,
* Zinsmeister Ridge, an den USA.
Lloyd Sherr

De **Lloyd Sherr**, gebuer den 28. Februar 1956 zu Los Angeles am Bundesstaat Kalifornien, ass en US-amerikanesche Synchronspriecher. Hie schafft an Zeechentrickfilmer an a Videospiller.

Hie gouf mat der Vertounung als *Fillmore* am Animatiounsfilm *[[Cars 3]]* (2017) bekannt.

## Um Spaweck
* Éischt offiziell Websäit 
* Den Homepage ënner dem Pseudonym ''Max Raphael''
Rui Eduardo Abreu

De **Rui Eduardo Abreu**, gebuer 1981 a Portugal, ass e Filmregisseur.

No engem Studium an der Anthropologie huet hien zu Lussas op der Filmschoul e Master am Dokumentarfilm ofgeschloss. Dono huet hien e puer Joer zu Paräis geschafft, wou hie Video-Kreatioune fir den Theater realiséiert, a Coursen am Fach *Éducation à l'image* ginn huet.

Hien huet zesumme mam Thierry Besseling an dem Loïc Tanson den Dokumentar-Laangfilm *[[Eldorado (Film 2016)|Eldorado]]* realiséiert. Fir d'Doku-Serie *[[routwäissgro]]* huet hie bis ewell  sechs Episode gedréint.

## Um Spaweck
Alfred Achen

Den **Alfred Achen** ass e lëtzebuergesche Basketballspiller.

1946 war den Alfred Achen am Kader vun der lëtzebuergescher Härebasketballnationalekipp, an hien huet den 2. Mee 1946 an der Nationalekipp gespillt.

Hie war Member vun der Association des anciens du basketball luxembourgeois a.s.b.l..

## Kuckt och
Katrewang (Esch-Sauer)

Um **Katrewang** (och alt *Um Quatre-Vents*) ass e Lieu-dit an den Odonym vun enger Strooss zu Eschduerf an der Gemeng Esch-Sauer. De Katrewang läit op enger Héicht vu 518 m (NG-L), tëscht dem Ale Bësch an der Hierheck um CR308.

De Foussballstadion vum „FC Racing Heiderscheid-Eschdorf“ um Katrewang - op 523 m N.N. - ass den héchsten Terrain zu Lëtzebuerg. Op der Plaz wou niewent dem Terrain de Waassertuerm steet, stoung fréier de Gaalgen aus der Gemeng.

## Kuckt och

## Um Spaweck
Zeitung

Eng **Zeitung** (méi sielen *Zeidonk* oder *Zeitonk*) ass e vervillfältegt Dokument, an deem Informatiounen, Neiegkeeten, Kommentaren a Meenungen iwwer Evenementer aus enger bestëmmter Zäitperiod presentéiert ginn. Dat kënnen Informatiounen aus der Vergaangenheet, mee och iwwer d'Zukunft sinn.

D'Wuert "Zeitung" hat am Däitsche bis an d'18. Joerhonnert just d'Bedeitung vun "Noriicht", wéi dat am Lëtzebuergesche bis an den Ufank vum 20. Joerhonnert mam Wuert *"Zeideng"*, resp. *"Zëddeng"* de Fall war.

Vill Zeitunge sinn **Dageszeitungen** (wéi zum Beispill zu Lëtzebuerg d'Tageblatt oder d'Luxemburger Wort), an deenen d'Evenementer vum Dag virdrun an dem Publikatiounsdag presentéiert ginn, oder **Wochenzeitungen** (wéi zum Beispill d'Lëtzebuerger Land oder woxx), an deem d'Informatiounen aus där Woch an där virdrun oder duerno presentéiert ginn. Déi éischt Dageszeitung, d*'Einkommende Zeitungen*, gouf 1650 zu Leipzig verëffentlecht an ass sechsmol an der Woch erauskomm.

Traditionell gëtt d'Zeitung op Pabeier verëffentlecht. Zënter dem Enn vun den 1990er an dem Ufank vun den 2000er Joren hunn déi meescht Zeitungen donieft awer eng online Presenz a ginn och an digitaler Form publizéiert.

Eng Zeitung kann universell sinn, dat heescht eng grouss Rei Theemen ofdecken, oder op een Theema spezialiséiert sinn, zum Beispill op Sport oder Kultur. Et entscheet een och tëscht regionalen an iwwerregionalen Zeitungen; déi éischt konzentréieren sech op lokal Neiegkeeten, déi aner op landeswäit oder international Noriichten. Wéinst der Gréisst vum Land sinn Zeitungen zu Lëtzebuerg déi zwee zesummen.

Zeitungen zielen zu de Print- a Massemedien.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
Boukelsser Millen

D**'Boukelsser Millen** (och alt *Bockholtzer Millen*) ass e Lieu-dit an der Gemeng Géisdref. E läit op enger Héicht vun 251 m (NG-L), laanscht d'Nationalstrooss 27, tëscht der Toodlermillen an der Dierbech.

## Kuckt och

## Um Spaweck
Cyril Ramaphosa

De **Matamela Cyril Ramaphosa**, gebuer de 17. November 1952 zu Johannesburg, ass e südafrikanesche Politiker (African National Congress), Gewerkschaftsleader, Geschäftsmann an zanter dem 15. Februar 2018 President vun der Republik Südafrika.

Vum Mee 2014 bis Februar 2018 war hie Vizepresident vu Südafrika ënnert dem Jacob Zuma, an zanter Dezember 2017 ass hie President vum ANC.

*Forbes* no huet hien e Verméige vu ronn 450 Millionen US-Dollar (2015).

Hien ass zu Soweto opgewuess, huet op der University of the North (Turfloop, déi just fir Schwaarzer war) Droit studéiert a gouf Affekot. Fir säin Engagement a Studenten- a Gewerkschaftsorganisatioune géint d'Apartheidsregime an d'Aarbechtskonditioune virun allem vu Schwaarze koum hien e puermol an de Prisong an huet och um Enn missen a d'Ausland flüchten.

1991 gouf hien zum Generalsekretär vum ANC gewielt.

 
Den 18. Dezember 2017 gouf de Ramaphosa géint eng Ex-Fra vum President Jacob Zuma, d'Nkosazana Dlamini-Zuma, als President vum ANC gewielt.

Den 13. Februar 2018 huet den Exekutivkommitee vum ANC den Zuma, deem Korruptioun virgeworf gëtt, opgefuerdert, zeréckzetrieden, wat deen den Dag drop gemaach huet. Domat gouf de Ramaphosa President *faisant fonction*, an de 15. Februar 2018 zum President gewielt.

## Um Spaweck
Danièle Fonck

D**'Danièle Fonck**, gebuer den 31. Januar 1953 an der Stad Lëtzebuerg, ass eng lëtzebuergesch Journalistin. Si ass Generaldirektesch vum Grupp Editpress. Donieft ass si och nach Direktesch vum Le Jeudi an, zesumme mam Dhiraj Sabharwal, Ko-Chefredaktrice vum Tageblatt.

## Karriär
D'Danièle Fonck huet Journalismus zu Paräis studéiert an 1977 als Journalistin fir international Politik am Escher Grupp Editpress ugefaangen, zu deem och d'Tageblatt gehéiert. 1992 ass si Vizechefredaktrice vun där Dageszeitung ginn an 2004 Chefredaktrice. Zënter 2017 deelt si dee Poste mam Dhiraj Sabharwal.

2011 ass si zousätzlech Generaldirektesch vun Editpress ginn.

Si war vun 2006 bis 2008 Vizepresidentin vum Lëtzebuerger Presserot an duerno tëscht 2008 an 2010 Presidentin an domat déi éischt Fra op deem Posten. An där Funktioun huet si mat un der Reform vum Pressegesetz geschafft, déi den 30. Abrëll 2010 a Kraaft getrueden ass.

## Gielercher
* Commandeur vum Ordre de Mérite du Grand-Duché de Luxembourg (Promotioun 2017)
* Officier de l'Ordre de la couronne de chêne (Promotioun 2010)
Pull (Pëtschent)

**Pull** (och alt *Poul*) ass e Lieu-dit um CR322 an der Gemeng Pëtschent, zirka 750&nbsp;m nord-westlech vum Groesteen (Loftlinn), op enger Héicht vun zirka 480 m (NG-L).

## Kuckt och

## Um Spaweck

* Offiziell Säit vun der Gemeng Pëtschent
FIBA-Weltranglëscht

Déi sougenannt **[[Nike (Entreprise)|NIKE]]-FIBA-Weltranglëscht** ass déi offiziell Weltranglëscht am Basketball a gëtt vum Weltverband Fédération Internationale de Basketball (FIBA) gefouert. Si gouf am Joer 2016(?) fir d'éischt Kéier verëffentlecht an erméiglecht et, a reegelméissegen Ofstänn d'Stäerkt vun den international aktiven Nationalekippen ze bestëmmen an ze vergläichen.

## Aktuell Ranglëscht vun den Hären
An der aktueller Ranglëscht  steet USA un der Spëtzt. Op de Plazen zwee an dräi komme Spuenien a Serbien.

Lëtzebuerg ass zurzäit op der 72. Plaz mat 49,9 Punkten.

*  
* 

## Aktuell Ranglëscht vun den Dammen
An dëser aktueller Ranglëscht  steet USA un der Spëtzt. Op de Plazen zwee an dräi komme Spuenien a Frankräich.

Lëtzebuerg huet 0 (null) Punkten, dofir ass si net an der Ranglëscht.

* 

## Um Spaweck
* Aktuell komplett FIBA-Häreweltranglëscht
* Aktuell komplett FIBA-Dammeweltranglëscht
Ostblock

**Ostblock** ass e politescht Schlagwuert, dat an der Zäit nom Zweete Weltkrich a wärend dem Kale Krich fir d'Sowjetunioun an hir europäesch Satellittestaaten benotzt gouf.

## Geschicht
Nom Zweete Weltkrich hunn zwou Supermuechten d'Weltpolitik dominéiert. Si ware sech géigeniwwer feindlech agestallt. Dat waren d'USA an d'Sowjetunioun. D'USA hunn zesumme mat der demokratescher westlecher Welt ee Block gebilt (de "Westen"), an d'Sowjetunioun mat de sozialisteschen a kommunistesche Staaten an Osteuropa an Zentralasien deen aneren (den "Osten" oder "Ostblock").

De Begrëff "Ostblock" ass heibäi awer vum Weste gepräägt ginn. Dobäi schwéngt mat, datt déi osteuropäesch Länner vun der Sowjetunioun beherrscht gi sinn a keng eege Politik bedreiwe konnten. Am Ostblock hunn all d'Staaten enk zesummegeschafft, esou zum Beispill an engem gemeinsame Wirtschaftsrot an enger Militärallianz (dem Warschauer Pakt). All Oppositioun géint d'Politik vun der kommunistescher Partei ass dobäi mat Gewalt ënnerdréckt ginn.

Wéi d'Berliner Mauer 1989 gefall ass an et an der DDR, a Polen, an der Tschechoslowakei an an Ungarn friddlech Revolutioune gouf, ass den Ostblock 1990 auserneegebrach. Verschidde Länner, déi fréier Deel vum Ostblock waren, sinn haut Memberen an der Europäescher Unioun an an der NATO.

## Kuckt och
* Westlech Welt
* Beweegung vun den net-alignéierte Staaten
René Colling

De **René** (Rene) **Colling** ass e lëtzebuergesche Basketballspiller.

1946 war de René Colling am Kader vun der lëtzebuergescher Härebasketballnationalekipp, an huet fënnefmol fir d'Nationalekipp gespillt.

## Kuckt och
Heyart

**Heyart** ass de Familljennumm vun ë.&nbsp;a. follgende Persounen:
* Ben Heyart (1927–2009), lëtzebuergesche Moler.
* Henri Heyart (1911–2006), lëtzebuergesche Basketballspiller an -trainer.
Henri Heyart

Den **Henri Heyart**, gebuer 1911, a gestuerwen 2006, war e lëtzebuergesche Basketballspiller an -trainer.

Den Heyart war ee vun de Pionéier vum Basketball zu Lëtzebuerg. Hien huet seng Basketballcarrière 1932 ugefaangen a war ee Spiller vum BBC Nitia Beetebuerg.

1946 war den Heyart am Kader vun der lëtzebuergescher Härebasketballnationalekipp, an huet fënnefmol fir d'Nationalekipp gespillt. No der Retraite als Spiller huet den Heyart als den Trainer vun der Härebasketballnationalekipp geschafft.

Hie war ee vun de Grënner vun der Association des anciens du basketball luxembourgeois a.s.b.l.. Hie gouf heiansdo als "Monsieur Basket luxembourgeois" an de "Père du basketball luxembourgeois" ernimmt.

## Kuckt och

## Um Spaweck
* BBC Nitia an Etzella an der Finall vum Challenge Henri Heyart – Wort.lu
Eugene Kohn

Den **Eugene** (Eug**è**ne??) **Kohn** ass e lëtzebuergesche Basketballspiller.

1946 war den Eugene Kohn am Kader vun der lëtzebuergescher Härebasketballnationalekipp, an huet dräimol fir d'Nationalekipp gespillt.

## Kuckt och
Leon Konsbruck

De **Leon Konsbruck** ass e lëtzebuergesche Basketballspiller.

An de Joren 1946 an 1951 war de Leon Konsbruck am Kader vun der lëtzebuergescher Härebasketballnationalekipp, an huet siwemol fir d'Nationalekipp gespillt.

## Kuckt och
Eugene Kohn (Homonymie)

Et gëtt verschidde Persounen déi **Eugene [[Kohn]]** heeschen:
* Eugene Kohn, e lëtzebuergesche Basketballspiller.
* Eugene Kohn, en US-amerikanesche Pianist an Dirigent.
* Eugene Kohn (1887–1977), en US-amerikanesche Rabbiner an Auteur.
Jacques Leurs

De **Jacques** Charles ("Jeek") **Leurs**, gebuer den 31. Januar 1910 zu Ilambi (du Belsche Kongo), a gestuerwen de 24. November 1968, war e lëtzebuergesche Politiker (LSAP), Eisebunner a Gewerkschaftler. Hie war och bekannt dofir, deen éischte Lëtzebuerger mat schwaarzer Hautfaarf gewiescht ze sinn.

## Liewen

Seng Eltere waren de Charles Leurs, deen am Kongo bei der *Compagnie du Lomamie*, enger Kautschuksfabréck, geschafft huet, an eng kongoleesesch Fra, d'Tchaussi. Wéi de Jacques zwee Joer hat, huet säi Papp hien op Lëtzebuerg bruecht, wou e vun do u bei de Grousselteren am Pafendall opgewuess ass.

Hie gouf 1947 Éischte Sekretär vum Verwaltungsrot vun der Lëtzebuerger Eisebunn, a war am Landesverband (Tresorier) an an der *Confédération internationale des syndicats libres* aktiv. An der leschtgenannter huet hie sech agesat, d'Gewerkschaftsbeweegungen an Afrika virunzebréngen.

Ausserdeem war hie Member vum Stater Gemengerot a Generalsekretär vum Comité olympique et sportif luxembourgeois.

Hien ass kuerz virun de Chamberwale vun 1968, fir déi e Kandidat war, un de Suitte vun Diabeetes gestuerwen.

De Jacques Leurs war mat der Léonie Reinert bestuet.

Fir un hien z'erënnere gouf et an den 1970er Joren e *Challenge Jacques Leurs* am Kanufueren.

## Literatur
* Fränz Hausemer: „Des lettres et un bébé noir.“ an: *forum* 381, Februar 2018, S. 50-54.

## Film
* *[[Schwaarze Mann|Schwaarze Mann - Un Noir parmi nous]]*, Documentaire (2018) vum Fränz Hausemer

## Kuckt och
* Lëtzebuerger am Kongo

## Um Spaweck
* Christian Spilemann, „Ein vergessener Luxemburger“ op: journal.lu, den 28. Mäerz 2018

* Am Nationalmusée fir Archeologie, Geschicht a Konscht war vum 08. Abrëll bis de 6.November 2022 eng Ausstellung iwwer d'kolonial Vergaangenheet vu Lëtzebuerg ze gesinn.
X. Frantz

Den **X.** (Xavier??) **Frantz** ass e lëtzebuergesche Basketballspiller.

1951 war den X. Frantz am Kader vun der lëtzebuergescher Härebasketballnationalekipp, an huet eemol fir d'Nationalekipp gespillt.

## Kuckt och
De Superjhemp retörns

***De Superjhemp retörns*** ass e lëtzebuergesche Spillfilm vum Félix Koch, deen am Fréijoer 2017 gedréint gouf, den 19. Oktober 2018 seng Avant-première hat an de 24. Oktober 2018 an de Kino koum. E baséiert op de Personnagen aus der Comic-Serie *[[Superjhemp]]* vum Roger Leiner a Lucien Czuga.

## Ëm wat geet et am Film?
De Prënz Luc soll an e puer Deeg zum Klengherzog vu Luxusbuerg gekréint ginn. Houfreg gëtt seng zukünfteg Kroun an enger Ausstellung zu 100 Joer Monarchie ausgestallt. Ma do verschwënnt op eemol, duerch e sophistikéierten elektronesche System, deen e Schwaarzt Lach provozéiert huet, d'Hallschecht vun der Kroun. D'Police steet virun engem Rätsel. De Prënz Luc proposéiert dofir, de Superjhemp, vun deem ee jorelaang näischt méi héieren hat, erëmzefannen an ëm Hëllef ze bieden...

## Soss

Den Regisseur Andy Bausch hat schonn ëm d'Joer 2000 zesumme mam Lucien Czuga en Dréibuch fir d'Verfilmung vum Superjhemp-Comic geschriwwen. Den Thierry van Werveke hätt sollen d'Titelroll spillen. Mee well de Lëtzebuerger Filmfong eng finanziell Ënnerstëtzung fir d'Filmproduktioun refuséiert huet, ass de Projet am Sand verlaf.

D'Produktiounsgesellschaft Samsa Film krut am September 2015 e Subside an Héicht vu 60.000 Euro vum Lëtzebuerger Filmfong accordéiert fir d'Dréibuch vum Film ze entwéckelen. Den Aarbechtstitel war dunn nach *Superjhemp et fils*. Duerno krut se nach e weidere Subside vun 2.564.998 Euro fir de Film ze produzéieren.

De Film gouf ë.&nbsp;a. am Schlass Siwebueren an an de Büroe vun RTL gedréint. 

Als Marketing-Gag hu verschidde Firmen, wéi de Film erauskoum, d'Opschrëfte mat hiren Nimm (op Gefierer, Butteker oder Produkter) deelweis duerch déi parodistesch Versioun ersat, déi s'am *Superjhemp* kruten.

Bis Mëtt Dezember 2018 waren iwwer 50.000 Leit de Film an de Kino kucken. Domat huet *De Superjhemp retörns* de Rekord vum lëtzebuergesche Film mat deene meeschten Zuschauer gebrach, a gouf och den Nummer 1 am Box-Office 2018 zu Lëtzebuerg. Uganks Mäerz 2019 war d'Zuel vun de Spectateuren op 60.000 geklommen.

De Film ass am November 2019 op Blu-ray an DVD erauskomm.

*De Superjhemp retörns* gouf um Lëtzebuerger Filmpräis 2021 mam Präis fir dee beschte lëtzebuergesche Laangfilm ausgezeechent.

## Literatur
* Lucien Czuga: *De Superjhemp Retörns - De Making Öf vum Film.* 2018.

## Kuriéises
Am Band 11 *Superjhemp - Aktioun Réiserbunny* aus dem Mäerz 1998 ass an enger Geschicht - knapps 30 Joer ier de Film erauskoum - schonn e Filmplakat "Superjhemp - De Film" ze gesinn.

## Kuckt och
* Lëscht vu lëtzebuergesche Filmer
## Um Spaweck

* Fiche bei Artemis Productions
Joseph Eyschen (Politiker)

De **Joseph** ("**Josy**") **Eyschen**, gebuer de 15. Mäerz 1931 an der Stad Lëtzebuerg, an och do den 10. Februar  2025 gestuerwen, war e lëtzebuergeschen Dokter a Politiker (DP)

De Josy Eyschen war dat eelst vu véier Kanner. Hien huet zu Paräis, Léiwen a Cleveland Medezin studéiert, wou e sech op Urologie spezialiséiert huet. Dono huet hien am Escher Spidol geschafft, an huet do d'Dialys-Statioun opgebaut.

1969 gouf hie Member vun der DP. Bei de Chamberwale vum 26. Mee 1974 a vum 10. Juni 1979 huet hien op der Süd-Lëscht fir d'DP kandidéiert a gouf an d'Chamber gewielt. Dono war hien nach zweemol Kandidat, ouni awer gewielt ze ginn. Vun 1982 bis 1987 a vun 1990 bis 1993 war hie Member vum Escher Gemengerot.

De Josy Eyschen war bestuet an hat zwee Kanner.

## Kuckt och
* Lëscht vun de lëtzebuergesche Politiker
Barry Bostwick

De **Barry Knapp Bostwick**, gebuer de 24. Februar 1945 zu San Mateo am Bundesstaat Kalifornien, ass en US-amerikanesche Film- an Theaterschauspiller.

Als Theaterschauspiller, huet hie seng Karriär 1965 ugefaangen 1977 huet hien den Tony Award als *beschte Schauspiller am Musical* gewonnen.

Zanter 1970 schafft de Bostwick och am Film. Hie gouf mat der Roll als *Brad Majors (A Hero)* am Film *[[The Rocky Horror Picture Show]]* (1975) wäit bekannt. Fir d'Roll an der Tëleesserie *[[War and Remembrance]]* huet de Barry Bostwick 1989 de Golden Globe Award gewonnen.

## Filmographie (Auswiel)

* 1975: *[[The Rocky Horror Picture Show]]*
* 1982: *[[Megaforce]]*
* 1988-89: *[[War and Remembrance]]* (Tëleesserie, 8 Episoden)
* 1993: *[[Weekend at Bernie's 2]]*
* 1996: *[[Spy Hard]]*
* 1996: *[[The Secret Agent Club]]*
* 1996-2002: *[[Spin City]]* (Tëleesserie, 145 Episoden)
* 2004-07: *[[Law & Order: Special Victims Unit]]* (Tëleesserie, 5 Episoden)
* 2007: *[[Evening (Film)|Evening]]*
* 2007: *[[Nancy Drew (Film 2007)|Nancy Drew]]*
* 2009: *[[Hannah Montana: The Movie]]*
* 2010: *[[Miss Nobody (Film 2010)|Miss Nobody]]*
* 2010-14: *[[Cougar Town]]* (Tëleesserie, 8 Episoden)
* 2011: *[[Some Guy Who Kills People]]*
* 2012: **
* 2015: *[[Tales of Halloween]]*
* 2016-17: *[[Girlfriends' Guide to Divorce]]* (Tëleesserie, 5 Episoden)

## Um Spaweck
Pretemerhaff

De **Pretemerhaff** ass en Haff an der Gemeng Reckeng op der Mess.

Um Haff ginn haaptsächlech Uebst a Geméis gezillt a verschafft déi een an engem Buttek um Haff kafe kann. Et gëtt awer och nach eng Pensioun fir Päerd.

## Geographie
De Pretemerhaff läit op enger Héicht vu 335 m (NG-L) nord-westlech vum Duerfkär vu Lampech, lénkerhand vum CR106 deen op Sprénkeng féiert.

## Kuckt och

## Um Spaweck

* Internetsäit vum Pretemerhaff
Bud Luckey

De **William Everett** "**Bud**" **Luckey**, gebuer den 28. Juli 1934 zu Billings am Bundesstaat Montana, a gestuerwen de 24. Februar 2018, war en US-amerikanesche Synchronspriecher an Trickfilmzeechner.
Schmalen

**Schmalen** ass de Familljennumm vun ë.&nbsp;a. follgende Persounen:
* Fernand Schmalen (1933-2024), e lëtzebuergesche Basketballspiller.
* Helmut Schmalen (1944–2002), en däitschen Ekonomist.
Mathias Birel

De **Mathias Birel** ass e lëtzebuergesche Basketballspiller.

An de Joren 1951 an 1955 war de Mathias Birel am Kader vun der lëtzebuergescher Härebasketballnationalekipp, an huet 14-mol fir d'Nationalekipp gespillt.

## Kuckt och
John Cygan

Den **Jonathan Frederic "John" Cygan**, gebuer de 27. Abrëll 1954 zu New York City, a gestuerwen den 13. Mee 2017 zu Woodland Hills bei Los Angeles, war en US-amerikanesche Filmschauspiller a Synchronspriecher. Hien huet seng Carrière a Filmer 1990 ugefaangen.

Als Synchronspriecher, huet de Cygan a Videospiller an an Zeechentrickfilmer geschafft. Hie gouf mat de Vertounungen a Videospiller *[[Metal Gear Solid 2: Sons of Liberty]]* (als *Solidus Snake*), *[[Call of Juarez: Gunslinger]]* (als Greaves) a *[[Star Wars: Knights of the Old Republic]]* (als *Canderous Orlo*) bekannt.

Hie war och bekannt mat der Roll als *Lt. Paulie Pentangeli* an der Tëleesserie *[[The Commish]]*.

## Um Spaweck
Luxembourg: journal du matin

***Luxembourg: journal du matin. Politique et littéraire*** (Ënnertitel méi spéit: **quotidien du matin**) war eng franséischsproocheg Dageszeitung, déi vum 16. Februar 1935 bis den 10. Mee 1940, den Dag vum däitschen Iwwerfall, zu Lëtzebuerg erauskoum.

Si war d'Nofollgerin vu *[[L'Indépendance luxembourgeoise]]*, déi vun 1871 bis Enn 1934 publizéiert gouf. 

Direkter an Editeur waren noeneen den Antoine Schmitz, de Louis  Knaff an den Auguste Stoll.

## Literatur
* Romain Hilgert: Les journaux au Luxembourg 1704-2004, Luxembourg, Service information et presse du gouvernement luxembourgeois, 2004, p.&nbsp;115.

## Kuckt och
* Lëscht vun Zeitungen an Zäitschrëften zu Lëtzebuerg
## Um Spaweck
* Online liesen op eluxemburgensia.lu, dem Site vun der Lëtzebuerger Nationalbibliothéik.
* Fiche op a-z.lu.
Pierre Steinmetz

De **Pierre Steinmetz**, gebuer den 23. Januar 1943 zu Sainte-Colombe (Rhône), ass e franséische Politiker (UMP) a Riichter.

Vun 2002 bis 2003 war hien de Regierungsrotssekretär vum Ministerpresident Jean-Pierre Raffarin.

Vun 2004 bis 2013 war de Pierre Steinmetz Member vum *[[Conseil constitutionnel (Frankräich)|Conseil constitutionnel français]]*.

## Gielercher
*
Pierre Stehres

De **Pierre Stehres**, gebuer den 13. Abrëll 1804 zu Furen, a gestuerwen den 18. Oktober 1883 zu Dikrech, war e lëtzebuergesche kathoulesche Geeschtlechen an éischten Direkter vum Progymnase zu Dikrech.

De Pierre Stehres huet 1823 säi Secondaire am Athenäum mat der Première ofgeschloss. Duerno, well hien nach ze jonk war fir an de Lëtzebuerger Seminaire ze goen, aas hien zu Tréier ënner anerem an Hebräesch Coursë gaangen. No engem weidere Studium zu Louvain ass hien zu Tréier op de Seminaire gaangen a gouf do 1834 zum Priister geweit. Duerno huet hien op der Universitéit zu Bonn orientalesch Sprooche studéiert.

Am November 1830 war hien ee vun de Grënner vun der Mëttelschoul (Gymnase) zu Dikrech, deen 1841 an e Progymnase ëmgewandelt gouf. Hie gouf d'éischt Rektor an duerno Direkter vun där Schoul an huet déi Plaz bis 1871 behal.

De Pierre Stehres huet nieft enger Rei vu Schoulbicher och Aufsätz a Studien iwwer Pedagogik a Lokalgeschicht publizéiert.

1875 huet hie seng Erliefnesser vun enger Rees, déi hien 1872 duerch d'Schwäiz, Italien, Palestina, Griicheland, déi haiteg Tierkei an Egypten gemaach hat, publizéiert.
Jeb Kreager

Den **Jeb Kreager** ass en US-amerikaneschen Theater- a Filmschauspiller.

1997 huet den Jeb Kreger op der *[[Virginia Tech]] School of Performing Arts* Drama studéiert. Hie gouf mat senge Wierker am Theater bekannt. Seng notabel Theaterrolle sinn a Stécker wéi *The Sisters* (2013, als *Bob*) an *In a Little Room* (2017, als *Manning*). 2017 huet de Kreager den Obie Award als Member vum originellen Theaterensembel vum Broadwaysstéck *Oslo* gewonnen.

Baussent der Theaterbün, huet hie seng Carrière a Filmer 1995 ugefaangen. Hie gouf mat de Rollen als *Breece* (2016) an der Tëleesserie *[[Outsiders (US-amerikanesch Televisiounsserie)|Outsiders]]* an als *Gunner Henderson* (2017) an der Tëleesserie *[[The Punisher (Televisiounsserie)|The Punisher]]* bekannt.

## Filmographie (Auswiel)
* 2015: *[[Funny Bunny (Film)|Funny Bunny]]*
* 2016: *[[Hell House LLC]]*
* 2016: *[[Outsiders (US-amerikanesch Televisiounsserie)|Outsiders]]* (Tëleesserie, 7 Episoden)
* 2017: *[[The Punisher (Televisiounsserie)|The Punisher]]* (Tëleesserie, 3 Episoden)

## Um Spaweck
Institut fir Zäitgeschicht

Mat **Institut fir Zäitgeschicht** kënne follgend Instituter gemengt sinn:
* Institut fir Zäitgeschicht vu München a Berlin, eng wëssenschaftleche Ariichtung fir d'Erfuersche vun der Zäigeschicht zu München an zu Berlin. 
* Institut fir Zäitgeschicht vun Insbruck
* Institut fir Zäitgeschicht vu Wien
* Institut fir Zäitgeschicht vun der Universität Linz
* Däitscht Institut fir Zäitgeschicht (an der DDR)
* Schwäizer Archiv fir Zäitgeschicht, en Deel vum *Instituts fir Geschicht* vun der ETH Zürich
* Lërzebuergescht Institut fir Zäitgeschicht
* Franséischt Institut fir Zäitgeschicht
Tatjana Michailowna Karpowa

D**'Tatjana Michailowna Karpowa** (op Russesch: Татьяна Михайловна Карпова), gebuer de 17. Januar 1916 zu Charkiw an der haiteger Ukrain, a gestuerwen de 26. Februar 2018 zu Moskau, war eng russesch Theater- a Filmschauspillerin.

D'Karpowa huet hir Carrière op Bün am Alter vun 13 Joer ugefaangen. Zanter 1939 huet si am Majakowski-Theater zu Moskau geschafft.

1980 krut d'Schauspillerin den Titel Vollekskënschtlerin vun der RSFSR.

Hir Rollen a Filmer ware rar, an eng vun hirer bekanntste Rolle war Debutroll als *Raissa Surmilowa* am Vaudevillefilm *[[Na podmostkach szeny]]* (1946).

D'Tatjana Karpowa huet hir Carrière just am Alter vu 95 Joer, no engem schwéieren Trauma opgehalen. Bis zu hirem Doud war si déi eelst Schauspillerin zu Moskau.
Billy Graham

De **William Franklin "Billy" Graham Jr.**, gebuer de 7. November 1918 zu Charlotte am Bundesstaat North Carolina, a gestuerwen den 21. Februar 2018 zu Montreat och am North Carolina, war en US-amerikanesche Baptistepaschtouer, Missionnaire, Theolog an Auteur. Hie war Member vun der Southern Baptist Convention.

De Graham gouf als ee vun de mächtegsten amerikanesche Priedeger vum 20. Joerhonnert an als ee vun de wäitbekanntste Priedeger vun der moderner Geschicht vum Chrëschtentum consideréiert. Hien hat internationale Succès, an huet mat senger Fra Ruth Bell Graham d'Evangelium op der ganzer Welt gepriedegt.

De Billy Graham hat grouss Medienoptrëtt, zum Beispill huet hien déi beléift Radiosshow *[[Hour of Decision]]* moderéiert. Hie war och en Televangelist, a war den Auteur vun de verschiddene reliéise Bicher, ënner anerem *How to Be Born Again* (1977) an *Angels: God's Secret Agents* (1975).

## Um Spaweck

* Offiziell Websäit
Fernand Wolter

De **Fernand Wolter** ass e lëtzebuergesche Basketballspiller.

An de Joren 1955 an 1964 war de Fernand Wolter am Kader vun der lëtzebuergescher Härebasketballnationalekipp, an huet 17-mol fir d'Nationalekipp gespillt.

## Kuckt och
Lettal

**Lettal** ass de Familljennumm vun ë.&nbsp;a. follgende Persounen:
* Charles Lettal (* 1935), e lëtzebuergesche Foussballspiller.
* Joseph Lettal, e lëtzebuergesche Basketballspiller.
Expropriatioun

Mat **Expropriatioun** oder **Enteegnung** bezeechent een d'juristescht Ewechhuele vun der Proprietéit vun enger beweeglecher oder onbeweeglecher Saach duerch de Staat, am Kader vun engem Gesetz a géint eng Entschiedegung. 

Als Begrënnung fir eng Expropriatioun ziele meeschtens verkéierstechnesch, militäresch oder aner Grënn am Wuel vun der Allgemengheet. 

Als juristesch Basis fir d'Expropriatioun zu Lëtzebuerg zielt e Gesetz vum 15. Mäerz 1979 wat duerno nach e puermol ugepasst gouf.

## Kuckt och
* Gutt

## Um Spaweck
* Gaston Vogel, 2002, L'expropriation pour cause d'utilité publique am Lëtzebuerger Land Nr. 40 vum 4. Oktober 2002, S. 13/14
Ashcan (Film)

***Ashcan*** ass en Documentaire vum belsche Regisseur Willy Perelsztejn.
En ass de 24. Januar 2018 eng éischt Kéier um FIPA zu Biarritz gewise ginn, an den 2. Mäerz 2018 zu Lëtzebuerg um LuxFilmFest. E koum am September 2018 an de Kino.

## Ëm wat geet et am Film?

De Film geet iwwer dat US-amerikanescht Gefaangenelager *Central Continental Prisoner of War Enclosure No. 32* zu Munneref an engem ëmgebauten Hotel, dat de Spëtznumm *Ashcan* ("Dreckskëscht") krut, well dodran tëscht Mee an August 1945 all déi héichrangeg Nazien an däitsch Militär gefaangegehale goufen, déi bis dohi vun den Alliéierte gepëtzt gi waren. Si goufen do verhéiert, fir sou d'Uklo fir d'Nürnberger Prozesser virzebereeden.

An de Film sinn Zeenen aus dem Theaterstéck *Codename Ashcan* (vum Willy Perelsztejn an Ouri Wesloy; Regie: Anne Simon) integréiert, dat am Mee 2017 opgefouert gouf, an an deem Dialogen aus dem Verhéier nogespillt goufen.

Et gëtt och Interviewer mat ë.&nbsp;a. engem Historiker an engem Psycholog, an och deem eenzegen direkten Zäitzeien deen nach gelieft huet, dem John E. Dolibois, deen deemools ee vun den Interogateure vun der US-Arméi war.

## Soss

De Lëtzebuerger Filmfong huet der Filmproduktiounsgesellschaft Nowhere Land Productions 2016 e Subside an Héicht vu 420.000 Euro accordéiert, fir de Film ze produzéieren.

D'Premiere vum Film war 2018 zu Lëtzebuerg an an der Belsch. De Film gouf den 13. Januar 2020 op Arte-Frankräich an Arte-Däitschland gewisen.

De Claude Lahr war dem Regisseur Willy Perelsztejn säi Beroder beim Film.

## Kuckt och
* Lëscht vu lëtzebuergesche Filmer

## Um Spaweck
* De Film um Site vum LuxFilmFest
Bill Pullman

De **William James "Bill" Pullman**, gebuer de 17. Dezember 1953 zu Hornell am Bundesstaat New York, ass en US-amerikanesche Film- an Theaterschauspiller.

Hien huet seng Karriär a Filmer 1986 ugefaangen, virun dëser Zäit huet de Pullman op Bünen zu New York, zu Washington D.C. an a Kalifornie gespillt. Hie gouf mat der Roll als *President Thomas J. Whitmore* am Film *[[Independence Day (Film 1996)|Independence Day]]* (1996), an och mat der Haaptroll als *Lefty Brown* a *[[The Ballad of Lefty Brown]]* (2017), mat de Rollen a Filmer *[[The Accidental Tourist (Film)|The Accidental Tourist]]* (1988), *[[Lost Highway (Film)|Lost Highway]]* (1997), asw. bekannt.

Hien huet d'Auszeechnungen op verschiddene Festivallen, ënner anerem de *[[Woodstock Film Festival]] Award* (2017) gewonnen.

## Filmographie (Auswiel)

* 1986: *[[Ruthless People]]*
* 1987: *[[Spaceballs]]*
* 1988: *[[The Serpent and the Rainbow (Film)|The Serpent and the Rainbow]]*
* 1988: *[[Rocket Gibraltar]]*
* 1988: *[[The Accidental Tourist (Film)|The Accidental Tourist]]*
* 1990: *[[Sibling Rivalry (Film)|Sibling Rivalry]]*
* 1991: *[[Liebestraum (Film)|Liebestraum]]*
* 1992: *[[Newsies]]*
* 1992: *[[A League of Their Own]]*
* 1992: *[[Singles (Film 1992)|Singles]]*
* 1993: *[[Sommersby (Film)|Sommersby]]*
* 1993: *[[Sleepless in Seattle]]*
* 1993: *[[Malice (Film)|Malice]]*
* 1994: *[[The Last Seduction]]*
* 1994: *[[The Favor]]*
* 1994: *[[Wyatt Earp (Film)|Wyatt Earp]]*
* 1995: *[[While You Were Sleeping (Film)|While You Were Sleeping]]*
* 1995: *[[Casper (Film)|Casper]]*
* 1996: *[[Mr. Wrong]]*
* 1996: *[[Independence Day (Film 1996)|Independence Day]]*
* 1997: *[[Lost Highway (Film)|Lost Highway]]*
* 1997: *[[The End of Violence]]*
* 1998: *[[Zero Effect]]*
* 1999: *[[Lake Placid (Film)|Lake Placid]]*
* 1999: *[[Brokedown Palace]]*
* 2000: *[[The Guilty (Film 2000)|The Guilty]]*
* 2000: *[[Lucky Numbers]]*
* 2002: *[[Igby Goes Down]]*
* 2003: *[[Twentynine Palms (Film)|Twentynine Palms]]*
* 2004: *[[The Grudge]]*
* 2004: *[[Dear Wendy]]*
* 2006: *[[Alien Autopsy (Film)|Alien Autopsy]]*
* 2006: *[[Scary Movie 4]]*
* 2007: *[[You Kill Me]]*
* 2007: *[[Nobel Son]]*
* 2008: *[[Bottle Shock]]*
* 2008: *[[Phoebe in Wonderland]]*
* 2008: *[[Surveillance (Film 2008)|Surveillance]]*
* 2010: *[[The Killer Inside Me (Film 2010)|The Killer Inside Me]]*
* 2010: *[[Peacock (Film 2010)|Peacock]]*
* 2011: *[[Bringing Up Bobby (Film 2011)|Bringing Up Bobby]]*
* 2011: *[[Torchwood]]* (Tëleesserie, 8 Episoden)
* 2012: *[[Lola Versus]]*
* 2012-13: *[[1600 Penn]]* (Tëleesserie, all Episoden)
* 2014: *[[Red Sky (Film 2014)|Red Sky]]*
* 2014: *[[Cymbeline (Film)|Cymbeline]]*
* 2014: *[[The Equalizer (Film)|The Equalizer]]*
* 2015: *[[American Ultra]]*
* 2016: *[[Independence Day: Resurgence]]*
* 2016: *[[LBJ (Film)|LBJ]]*
* 2017: *[[The Ballad of Lefty Brown]]*
* 2017: *[[Battle of the Sexes (Film)|Battle of the Sexes]]*
* 2017: *[[The Sinner (Televisiounsserie)|The Sinner]]* (Tëleesserie, 16 Episoden)
* 2018: *[[The Equalizer 2]]*

## Um Spaweck

* Offiziell Websäit